Такаги је унапређен у чин вицеадмирал 1. маја 1942. године. Он је командовао ударном ескадром носача авиона (Шокаку и Зуикаку) у „Операцији МО“, која је представљала заштитну снагу, за планирану инвазију морнаричке пешадије на Порт Моресби, Нова Гвинеја, маја 1942. године. Према томе, он је уједно и један од главних јапанских официра у бици у Коралном мору. У насталој бици, Јапанци су однели тактичку победу (потопили:носач авиона Лексингтон, флотни танкер Неошо и разарач Симс, и оштетили носач авиона Јорктаун, мада не толико много, колико су Јапанци сматрали), међутим, главни циљ операције - искрцавање и заузимање Порт Моресбија, није извршено. Јапанска морнарица је изгубила први пут од почетка рата, један ратни брод који је већи од разарача - лаки носач авиона Шохо. Такође, носачи авиона Шокаку и Зуикаку нису могли касније да учествују у бици за Мидвеј, због оштећења и гибитака авиона претрпљених током битке (Шокаку је погођен са три бомбе и губи већи део својих авиона и авио посада; Зуикаку је неоштећен, али на крају битке му је остале мање од 40 авиона од почетних 84).